laion/Wikipedia-Exotic huggingface dataset:
חיים עם האדמה (אפקוט)

חיים עם האדמה (באנגלית: Living with the Land) הוא מתקן שעשועים הממוקם בביתן האדמה שבפארק השעשועים אפקוט בדיסניוורלד שבפלורידה. המתקן מורכב מנסיעה בסירה כאשר בחלקו הוא מתקן אפל ובחלקו - סיור בחממות הביתן. המתקן הוא מתקן נסיעה איטית בסירות. המבקרים נלקחים בסירות דרך חלקו הראשון של המתקן - מתקן מסוג מתקן אפל, המציג סצנות הקשורים ליחסי האדם והטבע בכדור הארץ. המבקרים נלקחים דרך יערות גשם, ערבות ואדמות חקלאיות, סצנות המונפשות על ידי חיות המופעלות על ידי אודיו אנימטרוניקס, כמו כן המתקן מציג למבקרים תנאי מזג אוויר שונים. חלקו השני של המתקן הוא מסע בחממות הביתן, ומציג בעיקר טכנולוגיות חדשניות בתחום החקלאות. במתקן יש חוות גידול דגים, חממות ניסיוניות ומעבדות, והמתקן מציג טכנולוגיות חדשניות כגון: גידולים הידרופונים, טפטפות, וגידולים משולבים (intercropping). בחממות נערכים ניסויים עבור נאס"א, בניסיון לבדוק השפעות של העדר כוח משיכה על צמחים, במטרה לפתח צמחים שיוכלו לגדול בתחנות חלל, ובתנאים של העדר כוח משיכה או כוח משיכה נמוך. פתיחה: 1 באוקטובר 1982 מתכנן: WED מיזמים סוג המתקן: שיט בסירה תכולת המתקן: 2,736 מבקרים לשעה תכולת לסירה: 36-38 מבקרים לסירה מספר בובות אודיו אנימטרוניקס: 40 אורך המתקן: 13:50 דקות חלק מהמזון הגדל בחממות המהוות חלק מהמתקן מוגש במסעדות ביתן האדמה. המתקן הוא הרחבה של מתקן דומה קודם שהיה במקום ונקרא "האזינו לאדמה" (Listen to the Land) שפעל במקום מפתיחת הביתן בשנת 1982 ועד ה-27 בספטמבר 1993. מדיה וקבצים בנושא חיים עם האדמה בוויקישיתוף אתר האינטרנט הרשמי של חיים עם האדמה מידע על המתקן באתר "הכל אוזניים" מידע על המתקן באתר WDWMAGIC
בודווראקו

בודווראקו (בהונגרית: Bódvarákó) הוא כפר זעיר במחוז בורשוד-אבאוי-זמפלן שבצפון מזרח הונגריה. בבודווראקו התגוררו יהודים בודדים וישנו תיעוד של יהודי אחד מהכפר שנרצח בשואה. מדיה וקבצים בנושא בודווראקו בוויקישיתוף מפקד האוכלוסין ההונגרי 2018 יהודי מבודווראקו שנרצח בשואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
דן אורין

דן אורין (נולד ב-18 במרץ 1966) הוא דיפלומט ישראלי. בין השנים 2021-2015 היה שגריר ישראל (לא תושב) במקדוניה הצפונית. אורין נולד וגדל בירושלים. נכדו של פרופ' בן-ציון לוריא. למד בבית הספר התיכון עירוני ג'. בשנת 1984 ייצג את מדינת ישראל במשלחת נוער מטעם משרד החוץ. התגייס לצה"ל בשנת 1984 ושירת בחיל המודיעין. אורין הוא בעל תואר ראשון ושני בלימודים רוסיים וסלאביים מהאוניברסיטה העברית בירושלים. עבודת המאסטר שלו עסקה בנושא "איחוד גרמניה מזווית הראיה הרוסית." (נכתבה בעת שליחותו למוסקבה). בנוסף, בעל תוארי מאמן ומאמן בכיר ממכון מכון וינגייט. הוא עוסק בהתעמלות קרקע. בשנת 1991 השתתף באליפות העולם בדיבייט לסטודנטים בטורונטו. בשנת 1991 התחיל את קורס הצוערים של משרד החוץ. בשנים 1994–1999 עבד באגף מזרח אירופה. בשנים 1999–2004 שימש כנספח תרבות בשגרירות ישראל במוסקבה. בשנים 2004–2007 היה ראש מדור ספרות באגף קשתו"ם במשרד החוץ. בשנים 2008–2013 כיהן כסגן שגריר ישראל בדנמרק. מאז 2014 הוא מנהל מחלקת הבלקנים באגף אירו-אסיה במשרד החוץ. בשנת 2015 מונה לשגריר ישראל במקדוניה, לימים רפובליקת מקדוניה הצפונית. ביחד עם עיריות ביטולה וסקופיה, הוביל אורין בכל שנה את "מצעד החיים של מקדוניה", ביום בו גורשו יהודי מקדוניה ויזם את שיפוץ בית הקברות היהודי בביטולה. היה מרכז התנדבות של עובדי משרד החוץ במרכז הקליטה במבשרת ציון, וכיום מתנדב בארגון החלמה חלומית בבית החולים הדסה בירושלים. כשאבא יהיה גדול (2008, הוצאת קוראים) - פורסם בשפות: עברית, דנית, סרבית, ערבית, ספרדית, מונטנגרית, אלבנית, מקדונית וקרואטית. ובנוסף גם בכתב ברייל בשפות מקדונית ואלבנית בשיתוף עם ארגון USAID. מטבעות הזהב (2010) - ספר לילדים עם קשיים מיוחדים. מצעד החיים בביטולה מקדוניה, המאורגן בידי אורין על הספר "כשאבא יהיה גדול" גואל פינטו, בעל החלומות, באתר ynet, 11 ביולי 2008 איתמר אייכנר, פליקֿ־פֿלאק מדיני, באתר "ידיעות אחרונות", 12 בינואר 2019 שירי לב-ארי, אבשלום עובר את האלפים, באתר הארץ, 5 באוגוסט 2007 יצחק טסלר, השואה המושתקת של יהודי מקדוניה: "אמרו לי, מה לספרדים ולשואה", באתר ynet, 2 במאי 2019 איתמר אייכנר, השריד היחיד לקהילה: השחקנים למען בית הקברות היהודי, באתר ynet, 22 באוגוסט 2017
אונור בירנה וילהיאמסדויטיר

אונור בירנה וילהיאמסדויטיר (באיסלנדית: Unnur Birna Vilhjálmsdóttir) היא מלכת היופי של איסלנד, מיס עולם לשנת 2005. וילהיאמסדויטיר נולדה ברייקיאוויק והיא בתה של אונור סטיינסון, מיס איסלנד 1983, ב-2005 הוכתרה למיס איסלנד, במיס עולם 2005 לקחה את המקום הראשון כנציגת איסלנד מתוך 102 המתמודדות שלקחו חלק בתחרות, בשנת כהונתה היא טיילה במדינות רבות ברחבי העולם. היא למדה אנתרופולוגיה באוניברסיטת רייקיאוויק ולאחר מכן החלה ללמד גם משפטים, היא שימשה כיושב ראש המועדון חברתי במוסד האקדמאי בו למדה, במהלך קיץ 2005 שימשה כקצינת משטרה בנמל התעופה הבינלאומי קפלאוויק. ב-2008 הופיעה בסרט "Stóra planið" כנערה ברחבת ריקודים, ב-2009 שיחקה בסרט הקומדייה "Jóhannes", ב-2010 הנחתה את תחרות "מיס רייקיאוויק", ב-2011 הופיעה בפרסומת ללגונה הכחולה, אתר מרחצאות באיסלנד המהווה יעד תיירותי. ב-2014 נישאה לבן זוגה ולהם שלושה ילדים. מדיה וקבצים בנושא אונור בירנה וילהיאמסדויטיר בוויקישיתוף China Photos: Getty Images, Unnur Birna Vilhjalmsdottir of Iceland wins Miss World 2005, ABC News, ‏2005-12-11 (באנגלית) מיס עולם: נציגת איסלנד, באתר ynet, 11 בדצמבר 2005 , TODAY.com (באנגלית) , Extreme Iceland (באנגלית) אונור בירנה וילהיאמסדויטיר, במסד הנתונים הקולנועיים IMDb (באנגלית) The beauty ordinary life - Global Times, www.globaltimes.cn Landsbókasafn Íslands- Háskólabókasafn, Timarit.is, timarit.is (באיסלנדית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רודבאניה

רודבאניה (בהונגרית: Rudabánya) היא עיר במחוז בורשוד-אבאוי-זמפלן שבצפון מזרח הונגריה. ברודבאניה התקיימה קהילה יהודית עליה אין הרבה מידע מלבד תיעוד של "דף קהילה" מתוך מפקד קהילות הונגריה. רומניה בורסק, רומניה פנקס הקהילות הונגריה, עמוד 403 רודא-באנ'א, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 394. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא רודבאניה בוויקישיתוף אתר האינטרנט הרשמי של רודבאניה (באנגלית) מפקד האוכלוסין ההונגרי 2018 דף קהילת רודבאניה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אלפא רומיאו 2000

אלפא רומיאו 2000 (באיטלקית: Alfa Romeo 2000) היא מכונית סלון, אשר יוצרה במספר תצורות ספורטביות, תוצרת יצרנית הרכב האיטלקית אלפא רומיאו אשר יוצרה באיטליה בין השנים 1958–1962. 4 דלתות - סלון (יוצרו 2,792 יחידות). 2 דלתות - קופה (Praho, Sprint) (יוצרו 704 יחידות). 2 דלתות - רודסטר (spider) (יוצרו 3,443 יחידות). יוצרו 6,961 יחידות. מנוע בנזין. מנוע הנעה אחורית. מנוע קירור מים. 5 נוסעים - בדגמי 4 דלתות, סלון. דגמי "קופה" (Sprint) היו בשרות משטרת איטליה. "אלפא רומיאו 2000", שנת 1960 - קופה "אלפא רומיאו 2000", שנת 1960 - 4 דלתות סלון "אלפא רומיאו 2000", שנת 1960 - 4 דלתות סלון "אלפא רומיאו 2000", שנת 1960 - 4 דלתות סלון, מבט ללוח מחוונים "אלפא רומיאו 2000", שנת 1960 - 4 דלתות סלון "אלפא רומיאו 2000" - קבריולט "אלפא רומיאו 2000", שנת 1961 - קבריולט, מבט לתא הנהג "אלפא רומיאו 2000", שנת 1960, דגם "Spider Touring" - קבריולט "אלפא רומיאו 2000", שנת 1960, דגם "Spider Touring" - קבריולט "אלפא רומיאו 2000", דגם קופה, ניידת משטרה אלפא רומיאו אלפא רומיאו 1900 מדיה וקבצים בנושא אלפא רומיאו 2000 בוויקישיתוף "אלפא רומיאו 2000", סלון ultimatespecs.com/car-specs/Alfa-Romeo/17863/Alfa-Romeo-2000-Berlina "אלפא רומיאו 2000", שנת 1960 supercars.net/blog/1960-alfa-romeo-2000-praho "אלפא רומיאו 2000" ספיידר motorbase.com/vehicle/profile/alfa-romeo-2000-spider "אלפא רומיאו 2000", ספיידר - מפרט טכני carfolio.com/specifications/models/car/?car "אלפא רומיאו 2000", סדאן motorbase.com/vehicle/profile/alfa-romeo-2000 "אלפא רומיאו 2000" שנת 1961 בשירות המשטרה הארצית האיטלקית (polizia di Stato) ecodisicilia.com/2017/09/13/ragusa-56-anni-lalfa-romeo-2000-sprint-della-polizia-vince-premio-eleganza "אלפא רומיאו 2000" בשירות המשטרה הארצית האיטלקית (polizia di Stato) poliziadistato.it/articolo/1394-ALFA_ROMEO_2000_SPRINT
סילביאורניס

סילביאורניס (שם מדעי: Sylviornis) הוא סוג עוף לא מעופף נכחד אשר חי בקלדוניה החדשה. מראהו הגדול ובעל המקור הכבד שייך אותו בעבר לקבוצה עופות קדומים חסרי שיניים או לסדרת הגסטורניסאים. כיום מעריכים שהוא שייך לעל-סדרת דמויי התרנגול, קרוב רחוק של הדגרתליים האוסטרלים. עוף זה לא נמצא בחיים אלא רק מתת-מאובנים שהתגלו באי איל דה פין שבקלדוניה החדשה, באוקיינוס השקט. הסילביאורניס הגיע לגובה 1.7 מטרים במשקל 40 ק"ג. הוא היה שונה במראהו מרוב העופות בכנפיו הגמדיות, צלעות ועצמות אגן הדומים לאלה של דינוזאורים וחוליות זנב רחבות, שלא אפשרו לסילביאורניס לעוף כלל. הוא היה בעל עצמות רגליים קצרות אך בעלות טפרים ארוכים ויציבים. המקור שלו היה חזק ונוקשה, הזכיר את הדרומורניס האוסטרלי הענקי, אך בעל מאפיינים שדמו לאלה של תרנגול מודרני. עוף זה הטיל באתר מסוים מעל עשר ביצים שלצידם היו 1–2 פרטים בוגרים שכנראה השאירו אותם בתלי דגירה בגובה חמישה מטרים, בדומה לדגרתליים האוסטרלים שאינם דוגרים על ביציהם. פרטים רבים הגיעו לגיל 5–7 שנה, צעיר מאוד ביחס לעוף גדול. למרות מראהו המאיים הוא כנראה היה צמחוני שניזון בעיקר משורשים וצמחייה קרקעית או אכל חרקים. הסילביאורניס נכחד סביב שנת 1500 לפנה"ס עקב הגעת שבט הקנאק לאיים. שבטים אלה צדו את העוף הגדול או שהכלבים והחזירים שהביאו הרגו את ביציו ואפרוחיו, דבר שגרם להכחדתו. העוף מוזכר בסיפורי ההיסטוריה של בני השבט. מדיה וקבצים בנושא סילביאורניס בוויקישיתוף סילביאורניס, באתר האנציקלופדיה של החיים (באנגלית) סילביאורניס, באתר GBIF (באנגלית)
אבאויסולנוק

אבאויסולנוק (בהונגרית: Abaújszolnok) הוא כפר זעיר במחוז בורשוד-אבאוי-זמפלן שבצפון מזרח הונגריה. באבאויסולנוק התגוררו יהודים בודדים. מדיה וקבצים בנושא אבאויסולנוק בוויקישיתוף אתר האינטרנט הרשמי של אבאויסולנוק (בהונגרית) מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
הסופר קאפ האיטלקי 2010

הסופר קאפ האיטלקי 2010 היה המהדורה ה-23 של הסופר קאפ האיטלקי. הוא נערך ב-21 באוגוסט 2010, בסן סירו, שבמילאנו, איטליה. לאחר שאינטר מילאנו זכתה גם באליפות הסרייה א' לעונת 2009/10 וגם בגביע האיטלקי של אותה העונה, המשחק שוחק בין אינטר לבין סגנית מחזיקת הגביע האיטלקי, רומא. אינטר ניצחה במשחק בתוצאה 3-1. עונת 2010/2011 בסרייה א' צמד של סמואל אטו העניק לאינטר את הגביע
שד לניאריוס

שד לניאריוס (שם מדעי: Sarcophilus laniarius) הוא מין נכחד של יונק כיס מהסוג שד הכיס שבמשפחת נמיות כיס. הוא חי באוסטרליה בתקופת הפליסטוקן ונכחד בסופה. קרובו היחיד ששרד הוא השד הטסמני מהאי טסמניה. ככל הנראה הוא חי לפני 50–70 אלף שנים. מין זה התגלה בממצאים במערות נרקורט שבאוסטרליה הדרומית ונקרא בידי החוקר המפורסם ריצ'רד אוון. במקור, נחשב המין לתת-מין נכחד של השד הטסמני אך בהמשך הופרד למין עצמאי. מין זה היה גדול ב-15% וכבד ב-50% מהשד הטסמני החי. כמה חוקרים סברו שהמין הקיים התפתח ממין זה אך לא מצאו הוכחות, אך ב-1877 התגלה מין נוסף, "Sarcophilus moornaensis", בניו סאות' ויילס והוא גם היה גדול מהמין הקיים. מינים אלה היו בעלי לסתות חזקות והיו אוכלי בשר, ככל הנראה של נבלות יותר מציד. הבדלי הגודל בין שני המינים מקבילים לאלה של זאבי הכיס אשר קטנו בצורה אבולוציונית כדי להשיג לעצמם מספיק מזון בערבות. ייתכן שגם השדים הטסמנים עברו את אותו תהליך. שד לניאריוס החל להיכחד בסוף הפליסטוקן יחד עם רוב המגה-פאונה של היבשת. קיימות שתי סברות עיקריות להכחדה: הגעת האדם לאוסטרליה באותה תקופה. האנשים שהגיעו צדו את שד לניאריוס, פגעו במזונותיו ופיתחו חקלאות שכרתה יערות בהם חי. מבקרי התאוריה מצביעים על כך שהנשק העיקרי של האבוריג'ינים, הבומרנג וחניתות פותחו רק לפני 10,000 שנה, הרבה אחרי שהמין נכחד. בנוסף אין ציורים או פסלים שנשמרו שמתארים שד לניאריוס בציורים. ב-1910 נטען שהאבוריג'ינים התמקדו בבשר של חיות צמחוניות ולא של טורפים. שינויי אקלים שנוצרו בידי עידן הקרח שגרמו ליובש ולרעב ממושך. שד לניאריוס, באתר ITIS (באנגלית) שד לניאריוס, באתר האנציקלופדיה של החיים (באנגלית) שד לניאריוס, באתר GBIF (באנגלית) "Archived copy" (PDF). אורכב מ-המקור (PDF) ב-2012-03-24. נבדק ב-2011-07-01. {{cite web}}: (עזרה) Owen and Pemberton, p. 35 Owen and Pemberton, p. 36 Owen and Pemberton, p. 37 Owen and Pemberton, p. 38 Owen and Pemberton, p. 39 Owen and Pemberton, pp. 40–42
מנות (מסופוטמיה)

מַנֻוַת (Manuwat) הייתה עיר ממלכה שהתקיימה באזור צפון מסופוטמיה במחצית השנייה של האלף השלישי לפני הספירה. מַנֻוַת שכנה ככל הנראה על גדת נהר הפרת, בתווך שבין אבלה ממערב ומארי ממזרח. כיוון שמַנֻוַת הייתה מדינת חיץ בין שתי הממלכות היריבות והחזקות ממנה, נאלצו שליטיה לחתום על חוזה ברית ולהכפיף את מדינתם לצד זה או למשנהו. בארכיון העיר אבלה התגלתה תעודה ובה נוסח חוזה הברית שחתם חֶנַה דַמוּ (Henna Damu), מלך מַנֻוַת, עם מלך מארי. בחוזה הוגדר הגבול בין שתי המדינות, ופורטו ההתחייבויות של מלך מַנֻוַת כלפי מארי. חֶנַה דַמוּ נשבע לקיים ולממן את פולחן האל בשטחו, לשלם מיסים למלך מארי, לשלוח את חייליו לעזרת מארי אם יידרש לעשות זאת, ולעקוב אחרי פעילותם של אויבי מארי (אנשי חַזֻוַן, כַּכְּמִיֻם ו-נִרַר). הוא התחייב להודיע מיד למצודת הגבול של מארי אם יצאו בני עמים אלו לפשיטה על ערי מארי. בשלב מסוים הפר מלך מַנֻוַת את הברית עם מארי וכרת ברית עם שליט אבלה. החוקרים משערים כי בעת חתימת הברית הזו הציג מלך מַנֻוַת בפני שליטי אבלה את החוזה הקודם שהיה לו עם מלך מארי, וכך הגיעה התעודה לארכיון העיר אבלה. מתעודות שהתגלו בארכיון אבלה עולה כי מַנֻוַת הייתה עיר מסחר חשובה לאורך נהר הפרת. חֶנַה דַמוּ הוא המלך היחידי של מַנֻוַת ששמו ידוע כיום. מן העולה מתעודות אבלה ניתן להבין כי לעיתים שלטו במַנֻוַת שני מלכים בו זמנית. אמנון אלטמן, בריתות מדיניות במזרח הקדום, מוסד ביאליק, ירושלים, 2018, עמ' 154–155. אלטמן, בריתות, עמ' 154 אלטמן, בריתות, עמ' 155 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מנות (מסופוטמיה)".
שד הכיס

שד הכיס (שם מדעי: Sarcophilus) הוא סוג של יונק מהמשפחה נמיות כיס שבסדרה טורפי כיס אשר חי באוסטרליה ובאי טסמניה. בעבר היו בסוג זה 4 מינים אשר חיו בתקופת הפליסטוקן, בדרום אוסטרליה אך כיום רק מין אחד שרד - שד טסמני (Sarcophilus harrisii) החי רק בטסמניה ומצוי בסכנת הכחדה. השדים הנכחדים שד לניאריוס ו-"Sarcophilus moornaensis" היו גדולים בהרבה מהשד הטסמני החי, והגיעו עד למשקל 10 ק"ג. ייתכן שבידודו של המין הקיים על טסמניה הוביל לגמדותו, מה שתרם להישרדותו בעוד קרוביו מהיבשת נכחדו. למרות שהוא קטן מקרוביו הוא עדיין טורף הכיס הגדול ביותר שחי כיום (לאחר שהזאב הטסמני נכחד) והוא טורף-העל של טסמניה הידוע בשיניו החזקות ותאבונו הגדול. דבר זה הביא לכינויו ה"שד". שד טסמני (Sarcophilus harrisii) שד לניאריוס (Sarcophilus laniarius) - נכחד Sarcophilus moornaensis - נכחד Sarcophilus prior - נכחד מדיה וקבצים בנושא שד הכיס בוויקישיתוף שד הכיס, באתר ITIS (באנגלית) שד הכיס, באתר NCBI (באנגלית) שד הכיס, באתר Animal Diversity Web (באנגלית) שד הכיס, באתר האנציקלופדיה של החיים (באנגלית) שד הכיס, באתר GBIF (באנגלית)
קיפודן חרטומני האקטי

קיפודן חרטומני האקטי (שם מדעי: Zaglossus hacketti) הוא מין של קיפודן חרטומני נכחד ממשפחת הקיפודניים אשר חי באוסטרליה במהלך תקופת הפליסטוקן והיה כבד בהרבה מקרוביו החיים כיום. חלק מהחוקרים העבירו את המין לסוג עצמאי - Murrayglossus. קיפודן נכחד זה הגיע לאורך של 1 מטר, לגובה 0.6 מטר ולמשקל 30 ק"ג, מה שהופך אותו ליונק הביב הגדול ביותר שהתקיים מעולם. הוא דמה במראהו לקיפודן מודרני בעל רגליים ארוכות וגדולות אשר עזרו לו להלך ביערות. מין זה התגלה במערת המאמוט (אנ') שבאוסטרליה המערבית ב-1914 בידי החוקר לודוויג גלאורט. הממצאים היו שבורים וחלקיים וכללו בעיקר חוליות ועצמות רגליים חזקות. לא נמצאה גולגולת שלו אך מעריכים שהיה בעל גולגולת צרה עם חוטם ארוך ולשון ארוכה, בה השתמש כדי לצוד נמלים וטרמיטים וחסרי חוליות נוספים. חלק מהמאובנים הכילו עדויות לציד בידי אנשים ששרפו והרגו חלק מהקיפודנים. ייתכן שהם אלה שהכחידו אותו בסוף הפליסטוקן. ציורים שלו התגלו בארץ ארנהם על קיר מערה לצד ציור של קיפודן חרטומני מערבי. מדיה וקבצים בנושא קיפודן חרטומני האקטי בוויקישיתוף ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
מגליבגוויליה

מגליבגוויליה (שם מדעי: Megalibgwilia; משמעות השם: "קיפודן נמלים אוסטרלי גדול", כשחלק מהאבוריג'ינים מכנים את הקיפודן האוסטרלי "Libgwil") הוא סוג נכחד של יונק ממשפחת הקיפודניים אשר חי באוסטרליה בין המיוקן לסוף הפליסטוקן, ונכחד לפני 50,000 שנה בקירוב. זהו הקדום ביותר בבני המשפחה והיחיד שחי בתקופת המיוקן. המגליבגוויליה התגלה ב-1884 מכמה עצמות זרוע שבורה שהובאו לחוקר האנגלי הידוע ריצ'רד אוון שנתן לסוג את שמו. עצמות אלה השתייכו למין Megalibgwilia ramsayi ומאובניו התגלו ברחבי אוסטרליה וגם באי טסמניה. ב-1896 התגלתה בניו סאות' ויילס גולגולת שבורה שהשתייכה למין דומה, Megalibgwilia robusta. מינים אלו הגיעו לגודל דומה לזה של קיפודן חרטומני מערבי, הגדול שביונקי הביב המודרניים והיו בעלי רגליים ארוכות יותר, איתם הם פילסו את הדרך ביער. עם זאת, הם היו קטנים יותר מהמין קיפודן חרטומני האקטי, שהגיע למשקל 30 ק"ג ולאורך של מטר אחד. מדיה וקבצים בנושא מגליבגוויליה בוויקישיתוף מגליבגוויליה, באתר האנציקלופדיה של החיים (באנגלית) מגליבגוויליה, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
וורנדג'ה

וורנדג'ה (שם מדעי: Warendja) הוא סוג נכחד של יונק כיס נכחד ממשפחת הוומבטיים אשר חי באוסטרליה בין סוף המיוקן לסוף הפליסטוקן ונכחד לבסוף בהכחדת הפליסטוקן, אולי בידי האדם שהגיע לאוסטרליה. הוא נחשב לקדום שבוומבטיים. בסוג זה נכללו שני מינים: Warendja wakefieldi שתואר ב-1982 ו-Warendja encorensis שתואר ב-2007. המאובנים התגלו בקווינסלנד ובויקטוריה וכללו בעיקר מאובני שיניים. וומבט זה היה קטן יחסית לקרוביו החיים כמו הוומבט המצוי והוא הגיע למשקל 10 ק"ג. הוא היה בעל שיניים חזקות שעזרו לו להתמודד עם צמחייה קשיחה. וורנדג'ה, באתר GBIF (באנגלית) http://fossilworks.org/cgi-bin/bridge.pl?a=taxonInfo&taxon_no=248010 ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
קנגורו פירסוני

קנגורו פירסוני (שם מדעי: Macropus pearsoni) הוא מין נכחד של יונק כיס מהסוג קנגורו שבמשפחת הקנגוריים. מין זה התקיים באוסטרליה לצד מיני מגה-פאונה גדולים, בתקופת הפליסטוקן. המידע עליו עולה ממאובני לסת ומשיניים שהתגלו בכמה אזורים בניו סאות' ויילס, בצפון קווינסלנד ובדרום-מזרח אוסטרליה. המין זוהה לראשונה ב-1971 בידי החוקר אלן ברתולומאי. קנגורו פירסוני, באתר האנציקלופדיה של החיים (באנגלית) קנגורו פירסוני, באתר GBIF (באנגלית) Alan Bartholomay, Fissuridon Pearsoni, a New Fossil Macropodid (Marsupialia) From Quensland, Mem. Qd Mus. 16(3), 1973, עמ' 365-8 ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
קנגורו טיטאן

קנגורו טיטאן (שם מדעי: Macropus titan; משמעות השם: "רגל-גדולה טיטאנית") הוא מין נכחד של יונק כיס מהסוג קנגורו שבמשפחת הקנגוריים. הוא חי בתקופת הפליסטוקן באוסטרליה. במראהו הוא דמה מאוד למין קנגורו אפור מזרחי החי כיום. חוקרים רבים מעריכים שמדובר על תת-מין נכחד ולא על מין. ההבדל היחידי הוא בממדים הגדולים יותר של קנגורו הטיטאן. קנגורו זה תואר ב-1838 בידי החוקר המפורסם ריצ'רד אוון. מאובניו התגלו בניו סאות' ויילס, קווינסלנד, ויקטוריה ואוסטרליה המערבית. קנגורו זה חי בערבות העשב של אוסטרליה במהלך הפליסטוקן, שם רעו עדרי דיפרוטודונים ענקיים ועופות גדולים כמו הגניאורניס. כמו כן היו שם טורפים גדולים כמו המגלניה ואריה הכיס. כל אלה נכחדו עם סוף תקופת הפליסטוקן. מדיה וקבצים בנושא קנגורו טיטאן בוויקישיתוף קנגורו טיטאן, באתר האנציקלופדיה של החיים (באנגלית) קנגורו טיטאן, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
Chameleon (שיר של אירה לוסקו)

Chameleon (בתרגום לעברית: זיקית) הוא שיר שבוצע על ידי הזמרת המלטזית אירה לוסקו, נכתב והולחן על ידי טוקבק ולוסקו. במקור, השיר היה אמור היה לייצג את מלטה בתחרות האירוויזיון 2016. עם זאת, הוחלט לבסוף על ידי השדרנית המלטזית TZM להחליף את השיר ל-Walk on Water. Roxburgh, Gordon (23 ינו' 2016). "Malta sends Ira Losco to Stockholm". eurovision.tv. {{cite web}}: (עזרה) Granger, Anthony (17 במרץ 2016). "Tonight: Malta Reveals "Walk on Water"". Eurovoix. {{cite web}}: (עזרה) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
מרגו שלי

מרגו שלי הוא סרט דרמה רומנטית ישראלי משנת 1969 בבימויו של מנחם גולן שגם כתב את התסריט, עם עודד תאומי ולבנה פינקלשטיין בתפקידים הראשיים. פסקול המוזיקה הולחן על ידי דובי זלצר ומושר בחלקו על ידי יהורם גאון וצמד העמרנים למילותיו של אוריאל אופק. העלילה היא על סיפור אהבה בין תושבת כפר צעירה וחסרת השכלה, לבין מרצה באוניברסיטה המצוי במשבר גיל הארבעים ועוזב למענה את אשתו. המשפחות מנסות להפריד בין האוהבים, אך האהבה לבסוף מנצחת. הסרט צולם בשחור-לבן ונראים בו אתרים בירושלים ובעיקר בירושלים המזרחית זמן קצר לאחר מלחמת ששת הימים. אלדד (דדו) טלמור (עודד תאומי) הוא דוקטור לכימיה ומרצה באוניברסיטה. הוא נשוי עשר שנים לשושנה (ברכה נאמן) בנישואים לא מאושרים והוא רוצה להתגרש. מרגלית (מרגו) דוידו (לבנה פינקלשטיין) היא צעירה בת 24 שגרה במושב קוהלת בהרי ירושלים. אביה (אבנר חזקיהו) הוא מובטל, אמה נפטרה והיא מפרנסת אותו ואת אחיה בעבודה כמניקוריסטית במספרה בירושלים. בכפר מרכלים עליה החנווני מזרחי (יעקב בנאי) והשכנה ויקטוריה (טובה פרדו) על כך שעדיין לא התחתנה. יום אחד משכנעות אותה חברותיה לעבודה, לבוא למסיבה. מרגו משתכנעת אך במסיבה היא יושבת מבויישת ולא רוקדת. היא צדה את עיניו של שמוליק (אושיק לוי) שרואה בה טרף קל לסיפוק יצריו. מרגו יוצאת ובחוץ יורד גשם שוטף. שמוליק עוקב אחריה ומציע לה טרמפ. היא עולה למכוניתו ובהמשך הוא מנסה לתקוף אותה מינית והיא פותחת את הדלת ונופלת החוצה בגשם שוטף. שם מוצא אותה טלמור שעבר במקום במקרה ומציע לה לקחת לדירתו כדי להתאושש והיא בוטחת בו. טלמור מתאהב בה למרות הבדלי הגיל, ההשכלה, המעמד החברתי, הכלכלי והעדתי. הוא מוצא בה חום שאשתו אינה מסוגלת לתת לו. לאחר שהיא הולכת הוא מנסה לחפש אותה בכפר ובעיר עד שמוצא אותה בדרכה לעבודה. הוא משכנע אותה להצטרף לטיול בירושלים המזרחית שזה אך אוחדה עם מערב העיר. הם מבקרים בכותל המערבי, בהר הבית ובסמטאות העיר העתיקה. לבסוף הם מגיעים למלון אימפריאל, שם משכיר להם בעל המלון הערמומי ג'ורג' (יוסף שילוח) חדר בו הם מממשים את אהבתם. הם נשארים במקום מספר ימים ומוכרזים בעיתונים כנעדרים. ג'ורג' מזהה אותם וכעבור זמן קצר מגיע אביה של שושנה (אברהם רונאי) למלון ומשכנע את מרגו לעזוב את טלמור. הוא גם מגיע לכפר ונותן לאביה של מרגו סכום כסף גדול בתנאי שתעזוב את טלמור. זאביק (אריק לביא), משכנע את טלמור לעזוב את ירושלים ומבטיח לו עבודה בבאר שבע. שושנה מגיעה למלון ולוקחת את טלמור להוריה. אביה שהוא פרופסור באוניברסיטה מבטיח לקדם אותו לדרגת ראש חוג וגם אמה (ליה דוליצקיה) מפצירה בו אך הוא מסתלק מהמקום. מרגו מגיעה למלון ומחכה לו. כאשר אינו מגיע היא מסתלקת. טלמור מגיע באיחור ומנסה למצוא אותה בתוך תהלוכה רבת משתתפים בוויה דולורוזה. לבסוף הוא רואה אותה ממרחק וקורא לה. היא מסתובבת אליו בחיוך ושניהם מתקרבים זה לזה. "מרגו שלי", במסד הנתונים הקולנועיים IMDb (באנגלית) "מרגו שלי", באתר ספר הקולנוע הישראלי "מרגו שלי", באתר אידיבי "מרגו שלי", במסד הנתונים הקולנועיים KinoPoisk (ברוסית) מרגו שלי, במיזם "אישים" לתיעוד היצירה הישראלית יהורם גאון שר "לבבות קרועים" מתוך מרגו שלי, באתר יוטיוב עזריה רפפורט, האהבה האמיתית — מנצחת, מעריב, 14 באפריל 1969 דב הניג
אזרה אקין

אזרה אקין קורו (בטורקית: Azra Akın Koru; נולדה ב-8 בדצמבר 1981) היא דוגמנית ושחקנית טורקייה. אקין נולדה בהולנד לזוג הורים טורקים. ב-1998 נבחרה לדוגמנית עלית ונבחרה גם לחמש עשרה המועמדות הסופיות בתחרות מראה השנה של עלית שנערכה בניס. לאחר מכן היא המשיכה לדגמן בגרמניה לקטלוג של חברת "Otto". ב-2002 היא זכתה במקום הראשון ב"מיס טורקיה" ולאחר מכן ייצגה את המדינה בתחרות מיס עולם בלונדון וגם שם לקחה את המקום הראשון. במהלך כהונתה כמיס עולם היא סיירה במקומות רבים על פני הגלובוס. ב-2003 היא זכתה במדליית זהב בתוכנית המציאות הבריטית "המשחקים" שבה ידוענים מתחרים ביניהם בתחרויות של ענפי ספורט אולימפיים. היא הופיעה בסרטוני הביניים (גלויות) של אירוויזיון 2004 שנערך באיסטנבול. ב-2010 זכתה בגרסה הטורקית של "רוקדים עם כוכבים" ולאחר מכן החלה לשמש כשופטת בתוכנית. היא שיחקה גם במספר סרטים וסדרות במדינתה. מדיה וקבצים בנושא אזרה אקין בוויקישיתוף אתר האינטרנט הרשמי של אזרה אקין (בטורקית) אזרה אקין, ברשת החברתית פייסבוק אזרה אקין, ברשת החברתית אקס (טוויטר) אזרה אקין, ברשת החברתית אינסטגרם ערך זה הוא קצרמר בנושא שחקנים ובנושא טורקים. אתם מוזמנים לתרום לוויקיפדיה ולהרחיב אותו.